มาทำงานที่เซ็นทรัลขอนแก่นหลายวัน พักที่โรงแรม SF Biz งานเลิก 3 ทุ่มกว่า เดินจากเซ็นทรัลกลับโรงแรม กะว่าค่อยหาอะไรกินระหว่างทาง แต่ไม่มีร้านของกินขายแม้แต่ร้านเดียว

หิ้วท้องมาจนถึงทางเลี้ยวเข้าโรงแรม มองเลยไปหน่อยเห็นรถเข็นเหมือนจะขายของกิน เลยรีบพุ่งตรงไปอย่างไม่ลังเล พอเข้าไปใกล้ๆ อ๋อ เค้าขายโรตีนี่เอง แต่ที่อึ้งคือปริมาณคิวที่ยาวเหยียดค่ะ คนนั่งรอกันเต็มไปหมด รถจอดเป็นทิวแถว สั่งกันคนละ 10-20 อัน รถเข็นคันเดียว แต่มีคนทำโรตี 3-4 คน ทอดเต็มกะทะ คิวยังยาวขนาดนี้ ถ้าไม่ต่อคิวชิมกับเค้าด้วยก็เสียชื่อสายกินแบบเราหมดสินะ

ถึงคิวจะยาว แต่คนขายความจำดีมาก สามารถสั่งไว้ได้เลยค่ะ แล้วก็มานั่งรอจนถึงคิว ซึ่งจริงๆ ก็ไม่นานเท่าไหร่นะคะ เพราะทำเร็วพอสมควร พอได้มาปุ๊บก็เปิดชิมปั๊บ โหวววว.. อร่อยกว่าที่คิดค่ะ แป้งโรตีนิ่มดี อันที่ใส่กล้วย กล้วยก็งอมดีค่ะ หวาน อร่อย คุ้มค่าแก่การรอคอยนะคะ หลังจากนี้คาดว่าจะมาต่อคิวทุกวันจนกว่าจะกลับ กทม. 555
